CELEX: 
Language: lv
Date: 2020-01-13 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz dažiem sīki izstrādātiem bioloģisko produktu ražošanas noteikumiem groza Eiropas Parlamenta un Padomes Regulas (ES) 2018/848 II pielikumu

EIROPAS
                            KOMISIJA
                                                      Briselē, 13.1.2020.
                                                      C(2020) 51 final
                        KOMISIJAS DELEĢĒTĀ REGULA (ES) …/..
                                          (13.1.2020),
   ar ko attiecībā uz dažiem sīki izstrādātiem bioloģisko produktu ražošanas noteikumiem
         groza Eiropas Parlamenta un Padomes Regulas (ES) 2018/848 II pielikumu
                                  (Dokuments attiecas uz EEZ)
LV                                                                                       LV
 ---pagebreak---                                   PASKAIDROJUMA RAKSTS
   1.        DELEĢĒTĀ AKTA KONTEKSTS
   Pēc jaunās Bioloģiskās ražošanas regulas pieņemšanas, kas stāsies spēkā 2021. gada
   1. janvārī, ir jāpieņem deleģētā regula, ar ko Regulu (ES) 2018/848 groza attiecībā uz sīki
   izstrādātiem bioloģisko produktu ražošanas noteikumiem, kas saistīti ar diedzētām sēklām,
   bišu saimju piebarošanu un barību akvakultūras dzīvniekiem, kas ir gaļēdāji, kā arī
   akvakultūras dzīvnieku mazuļu audzēšanu. Ražotājiem ir vajadzīga juridiskā noteiktība par
   jaunajiem noteikumiem, kas tiks piemēroti šīm dažādajām produktu kategorijām, un ES
   dalībvalstīm ir nepieciešams pietiekami daudz laika, lai šos jaunos noteikumus integrētu savos
   valsts tiesību aktos.
   2.        PIRMS AKTA PIEŅEMŠANAS NOTIKUSĪ APSPRIEŠANA
   Akts tika vispusīgi apspriests ar dalībvalstīm Bioloģiskās ražošanas ekspertu grupā, kā arī ar
   galvenajām bioloģiskās ražošanas nozares pārstāvības organizācijām, proti, IFOAM, COPA-
   COGECA un EOCC. Šo noteikumu izstrādes procesā AGRI ĢD cieši sadarbojās ar citiem
   ģenerāldirektorātiem to speciālo zināšanu jomā. PTO partneri tika informēti, un notika
   vispārēja sabiedriska apspriešana. Pēc vispārējās sabiedriskās apspriešanas tiesību akts tika
   grozīts, lai precizētu, ka termins “diedzētas sēklas” aptver “dīgstus”, “dzinumus” un
   “sadīgušas sēklas”.
   3.        DELEĢĒTĀ AKTA JURIDISKIE ASPEKTI
   Šajā deleģētajā aktā ir paredzēti ražošanas papildu noteikumi dažādām produktu kategorijām:
   sīki izstrādāti noteikumi un kultivēšanas paņēmieni attiecībā uz diedzētu sēklu ražošanu, bišu
   saimju piebarošanu, barību akvakultūras dzīvniekiem, kas ir gaļēdāji, un turpmāki sīki
   izstrādāti nosacījumi mazuļu audzēšanai.
LV                                                1                                               LV
 ---pagebreak---                           KOMISIJAS DELEĢĒTĀ REGULA (ES) …/..
                                              (13.1.2020),
    ar ko attiecībā uz dažiem sīki izstrādātiem bioloģisko produktu ražošanas noteikumiem
          groza Eiropas Parlamenta un Padomes Regulas (ES) 2018/848 II pielikumu
                                        (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2018. gada 30. maija Regulu (ES) 2018/848 par
   bioloģisko ražošanu un bioloģisko produktu marķēšanu un ar ko atceļ Padomes Regulu (EK)
   Nr. 834/20071, un jo īpaši tās 12. panta 2. punkta e) apakšpunktu, 14. panta 2. punkta
   c) apakšpunktu un 15. panta 2. punkta a) un d) apakšpunktu,
   tā kā:
   (1)    Regulas (ES) 2018/848 III nodaļā paredzēti vispārīgi noteikumi par bioloģisko
          produktu ražošanu, savukārt minētās regulas II pielikumā ir izklāstīti sīki izstrādāti
          ražošanas noteikumi.
   (2)    Diedzētu sēklu ražošanā sējeņi dīgšanai izmanto tikai sēklās esošās rezerves, un tos
          tieši patērē kā pārtikas produktus, tāpēc diedzētu sēklu ražošanā izmantotajām sēklām
          vajadzētu būt bioloģiski audzētām.
   (3)    Attiecībā uz bišu saimju piebarošanu gadījumos, kad saimes izdzīvošana ir apdraudēta
          klimatisko apstākļu dēļ, iespēja izmantot bioloģiskā biškopībā iegūtus ziedputekšņus
          ļautu novērst cirmeņu miršanu badā. Lai palielinātu saimes izdzīvošanas izredzes, ir
          lietderīgi atļaut bišu saimes piebarot arī ar bioloģiski ražotiem ziedputekšņiem.
   (4)    Attiecībā uz prasībām par akvakultūras dzīvnieku izcelsmi, jo īpaši mazuļu audzēšanu,
          kāpuru audzēšanai raksturīgas trīs fāzes: ikru šķilšanās un autotrofiskā fāze, kurā
          kāpuri patērē savas dzeltenummaisa rezerves, heterotrofiskā fāze, kurā kāpuri tiek
          baroti ar planktonu, un galīgā atšķiršana, tos pārvietojot uz jauniem barošanas
          režīmiem. Tā kā no kāpuru pēdējās attīstības stadijas izveidojas mazuļi, būtu jāparedz
          jauni mazuļu audzēšanas nosacījumi, kas ietvertu jaunākās zināšanas par šo nozari un
          būtu saskaņā ar bioloģiskās ražošanas principiem.
   (5)    Pašreizējie noteikumi par barību akvakultūras dzīvniekiem, kas ir gaļēdāji, ietver
          vispārēju kvantitatīvu ierobežojumu attiecībā uz augu izcelsmes barību. Tā kā iegūtais
          uzturs neatbilst visu sugu un attīstības stadiju uzturvajadzībām, minētais ierobežojums
          būtu jāatceļ.
   (6)    Tāpēc Regulas (ES) 2018/848 II pielikums būtu attiecīgi jāgroza.
   (7)    Skaidrības un juridiskās noteiktības labad šī regula būtu jāpiemēro no Regulas (ES)
          2018/848 piemērošanas sākumdienas,
   1
          OV L 150, 14.6.2018., 1. lpp.
LV                                                  2                                             LV
 ---pagebreak---    IR PIEŅĒMUSI ŠO REGULU.
                                                1. pants
   Regulas (ES) 2018/848 II pielikumu groza saskaņā ar šīs regulas pielikumu.
                                                2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   To piemēro no 2021. gada 1. janvāra.
   Šī regula uzliek saistības kopumā un ir tieši piemērojama visās dalībvalstīs.
   Briselē, 13.1.2020
                                                 Komisijas vārdā —
                                                 priekšsēdētāja
                                                 Ursula von der LEYEN
LV                                                  3                                           LV
 ---documentbreak---                             EIROPAS
                            KOMISIJA
                                                     Briselē, 13.1.2020.
                                                     C(2020) 51 final
                                                     ANNEX
                                         PIELIKUMS
                                         dokumentam
                        KOMISIJAS DELEĢĒTĀ REGULA (ES) …/..
                                             (XXX),
   ar ko attiecībā uz dažiem sīki izstrādātiem bioloģisko produktu ražošanas noteikumiem
         groza Eiropas Parlamenta un Padomes Regulas (ES) 2018/848 II pielikumu
LV                                                                                       LV
 ---pagebreak---                                             PIELIKUMS
   Regulas (ES) 2018/848 II pielikumu groza šādi:
   (1)     I daļas 1.3. punktu aizstāj ar šādu:
           “1.3. Atkāpjoties no 1.1. punkta, ir atļauta diedzētu sēklu ražošana ar noteikumu, ka
                  sēklas ir bioloģiski audzētās, un cigoriņu galviņu iegūšana, tostarp iemērcot tīrā
                  ūdenī.”;
   (2)     II daļas 1.9.6.2. punkta b) apakšpunktu aizstāj ar šādu:
           “b)    bišu saimes drīkst piebarot tikai tad, ja saimes izdzīvošana ir apdraudēta
                  klimatisko apstākļu dēļ. Šādā gadījumā bišu saimes piebaro ar bioloģiski ražotu
                  medu, bioloģiski ražotiem ziedputekšņiem, bioloģiski ražotiem cukura
                  sīrupiem vai bioloģiski ražotu cukuru.”;
   (3)     III daļu groza šādi:
           (a)    daļas 3.1.2. punktam pievieno šādu punktu:
                  “3.1.2.3. Mazuļu audzēšana
                  Jūras zivju sugu kāpuru audzēšanā var izmantot audzēšanas sistēmas (vēlams –
                  “mezokosmu” vai “audzēšanu liela tilpuma tvertnēs”). Minētās audzēšanas
                  sistēmas atbilst šādām prasībām:
                  (a)   sākotnējais ielaiduma blīvums ir mazāks nekā 20 ikru vai kāpuru uz litru;
                  (b)   kāpuru audzēšanas tvertnes tilpums ir vismaz 20 m3 un
                  (c)   kāpuri barojas ar dabisko planktonu, kas attīstās tvertnē, ko pēc
                        vajadzības papildina ar ārpus tās audzētu fitoplanktonu un
                        zooplanktonu.”;
           (b)    daļas 3.1.3.3. punkta e) apakšpunktu aizstāj ar šādu:
                  “e)   bioloģiski ražotas augu vai dzīvnieku izcelsmes barības sastāvdaļas.”
LV                                                 1                                                 LV